CELEX: 52019DP0009
Language: hu
Date: 2019-09-17 00:00:00
Title: Az Európai Parlament 2019. szeptember 17-i határozata az Európai Központi Bank felügyeleti testülete alelnökének kinevezésére irányuló európai központi banki javaslatról (N9-0008/2019 – C9-0028/2019 – 2019/0903(NLE))

2021.5.6.   
            
            
               HU
            
            
               Az Európai Unió Hivatalos Lapja
            
            
               C 171/35
            
         
      P9_TA(2019)0009
      Az Európai Központi Bank felügyeleti testülete alelnökének kinevezése
      Az Európai Parlament 2019. szeptember 17-i határozata az Európai Központi Bank felügyeleti testülete alelnökének kinevezésére irányuló európai központi banki javaslatról (N9-0008/2019 – C9-0028/2019 – 2019/0903(NLE))
      (Egyetértés)
      (2021/C 171/09)
      
         Az Európai Parlament,
      
      
                  —
               
               
                  tekintettel az Európai Központi Bank felügyeleti testülete alelnökének kinevezésére irányuló, 2019. április 9-i európai központi banki javaslatra (C9-0028/2019),
               
            
                  —
               
               
                  tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendelet (1) 26. cikkének (3) bekezdésére,
               
            
                  —
               
               
                  tekintettel az egységes felügyeleti mechanizmus keretében az Európai Központi Bankra ruházott feladatok végrehajtásával kapcsolatos demokratikus elszámoltatás és felügyelet gyakorlásának szabályairól szóló, az Európai Parlament és az Európai Központi Bank között létrejött intézményközi megállapodásra (2),
               
            
                  —
               
               
                  tekintettel az uniós gazdasági és monetáris ügyekkel kapcsolatos pozíciók jelöltjei közötti nemi egyensúlyról szóló, 2019. március 14-i állásfoglalására (3),
               
            
                  —
               
               
                  tekintettel eljárási szabályzata 131. cikkére,
               
            
                  —
               
               
                  tekintettel a Gazdasági és Monetáris Bizottság jelentésére (A9-0007/2019),
               
            
                  A.
               
               
                  mivel az 1024/2013/EU rendelet 26. cikkének (3) bekezdése értelmében az Európai Központi Banknak (EKB) felügyeleti testülete alelnökének kinevezésére vonatkozó javaslatát a Parlamentnek kell jóváhagyásra benyújtania, illetve az alelnököt az EKB igazgatósági tagjai közül kell kiválasztani;
               
            
                  B.
               
               
                  mivel az 1024/2013/EU rendelet 26. cikkének (2) bekezdése előírja, hogy a felügyeleti testületbe az említett rendelettel összhangban történő kinevezések során tiszteletben kell tartani a nemek egyensúlyára, a tapasztalatra és a képzettségre vonatkozó alapelveket;
               
            
                  C.
               
               
                  mivel 2012. november 22-én az Európai Tanács az Európai Unió működéséről szóló szerződés 283. cikkének (2) bekezdésével összhangban 2012. december 15-i hatállyal nyolc évre az EKB igazgatósági tagjává nevezte ki Yves Merschet;
               
            
                  D.
               
               
                  mivel 2019. április 9-i levelében az EKB javaslatot nyújtott be a Parlamentnek Yves Merschnek az EKB felügyeleti testületének alelnökévé történő kinevezésére igazgatósági tagságának fennmaradó idejére, azaz 2020. december 14-ig;
               
            
                  E.
               
               
                  mivel a Parlament Gazdasági és Monetáris Bizottsága – különösen az 1024/2013/EU rendelet 26. cikkének (2) és (3) bekezdésében foglalt követelmények szempontjából – megvizsgálta a javasolt jelölt képesítéseit;
               
            
                  F.
               
               
                  mivel a bizottság 2019. szeptember 4-én meghallgatta a javasolt jelöltet, aki a meghallgatáson nyitóbeszédet mondott, majd válaszolt a bizottság tagjai által feltett kérdésekre;
               
            
               
                  1.
               
               
                  egyetért Yves Merschnek az Európai Központi Bank felügyeleti testületének alelnökévé történő kinevezésével;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak, a Bizottságnak, az Európai Központi Banknak, valamint a tagállamok kormányainak.
               
            
         (1)  HL L 287., 2013.10.29., 63. o.
      
      
         (2)  HL L 320., 2013.11.30., 1. o.
      
      
         (3)  Elfogadott szövegek, P8_TA(2019)0211.